《读元史三首 其二》
清代·顾嗣立

周室悯黍离，蜀臣悲杜宇。吁嗟彼王孙，甘心事仇虏。

死愧文丞相，生惭谢皋羽。书画虽绝伦，大节吾不取。

贤域彝斋翁，高风邈千古。遇弟辄生嗔，到门必见侮。

吾爱《水仙图》，宝为翰墨祖。

作者简介：（1665—1722）清江苏长洲人，字侠君。康熙时曾预修《佩文韵府》等书。五十一年中进士，授知县，以疾归。所居秀野园，水木亭台之胜甲于吴中。喜藏书，尤耽吟咏。性豪于饮，有酒帝之称。有《秀野集》、《闾丘集》等。